Gymnasium Alexandrinum

Aleksandrina Gimnazio (latine kaj germane: Gymnasium Alexandrinum) estas lernejo en Koburgo (Germanujo; Seidmannsdorfer Straße 12) fondite en 1852 danke al Caroline Stößel. Ĝi havas branĉojn natursciencan-teknologian, socialsciencan kaj modernfilologian. De aŭtuno 2024 ĝi ree havas naŭ klasoŝtupojn; elekteblaj duaj fremdlingvoj estas la latina kaj la franca. Ĝis la 1980-aj jaroj ĝi frekventeblas nur de knabinoj. Tuj apudas, sur la monto Glockenberg, la Ernesta Gimnazio. De oktobro 2007 uzas ambaŭ lernejoj kune kantinon kaj multfunkcian ejon. En 2024/25 zorgis 50 instruistoj por 635 lernemuloj. Historio Komence de 1852 fraŭlino Caroline Stößel komunikis al interesataj gepatroj sian volegon fondi porknabinan superan lernigejon. Jam antaŭe en 1848 ekfunkciis similaĵoj por knaboj (t.e. Ernestinum). En majo 1852 ja malfermiĝis la privata Alexandrinum, estante sub la protektado de margrafino kaj dukino Aleksandrino de Badeno, edzino de duko Ernesto la 2-a. Ankaŭ la sekvajn jarojn ŝi mecenatis. Ejo de la instruado estis bieno en la strato Webergasse 34: sekvis lernejece angula domo je Große Johannisgasse kaj la t.n. Monstampista Domo je Ketschengasse. Post dek unu jaroj reelektiĝis por tri jaroj la domo je Große Johannisgasse antaŭ reiro al Ketschengasse en 1867. Aprobo ŝtata venis en septembro 1853; en oktobro 1900 estiĝis la Aleksandrina Fondaĵo. Post kiam la urbo akriis ĉe la norda finiĝo de la Tombejo Savinto grundon, kreiĝis tie laŭ planoj de la lepsika arĥitekto Alfred Ludwig tute nova domo. Ties inaŭguro solena estis en aŭgusto 1902. Ŝtatiĝo estis en la 1.5.1905 kaj la epiteto duka forstrekiĝis de la lerneja nomo. Promociiĝo je gimnazio sukcesis en pasko de 1915. Post kiam Koburgo iĝis parto de Bavarujo temis pri la dua porknabina gimnazio en la tuta lando, apud la munkena institucio Max-Josef-Stift. En 1935 la nazioj estigis ses klasoŝtupojn havantan lernejon Aufbauschule - post kunfandado de Alberta Gimnazio (fakte porinstruista seminario) kaj Aleksandrina Gimnazio. Lernejestro iĝis la partimembro Franz Heimberger. En 1955 oni transloĝiĝis al la nuna loko, dum la malnovan ejon transprenis la Alberta Gimnazio. Arĥitekturo Aliro algimnazia disde la vojo Seidmannsdorfer Straße faratas trans ŝtuparo ĉe terasa avankorpo, kiu servas samtempe kiel belvida platformo. Supre la terason limas parapetaro kun soklo.La rigardejo estas supre limigita de La balustrado kun soklo, kiu havas mallongajn fostetojn kaj pli longajn platojn. La sabloŝtona muro kun rokkela portalo iam apartenis al ĝardena domo konstruita en 1832 por la Donauer-oj, kiu estis malkonstruenda en 1953 pro la nova lernejo. La malkonstruitaĵon planis Karl Friedrich Schinkel mem. Ĉi mediteranestila komplekso estis grava ekzemplo por paladianismo kaj estis dokumentita i.a. fare de William Turner en 1840 en skizaro farita de li pri aĵoj en tuta Frankonio. Konkursoj En 2008 lernantoj partoprenis la Informadikajn Olimpikojn en Kairo kaj en 2021 ĉe Internacia Fizikolimpikoj je Latvujo. Modela lernejbiblioteko La lerneja biblioteko de la ĉi gimnazio ludas gravan rolon. Jam ĉe la transiro al la 5-a klasoŝtupo, ĉiuj lernantoj ricevas aliron al la legiga programo Antolin. Krome, por la fakoj germana kaj angla lingvoj, disponeblas specialaj legaĵoj, kiuj servas al diferenciga legomotivado kaj estas intense uzataj precipe dum certaj projektoj. La oferto estas kompletigata per fiksaj ritoj kaj flekseblaj ebloj de uzado dum la lerneja jaro: dumadvente la religio-instruistoj organizas preskaŭ ĉiutage legadojn en la bibliotekaj ĉambroj. La biblioteko estas regule vizitata kiel loko por lernado kaj restado, kvazaŭ anstataŭa instruado. La Malferma Tuttaga Lernejo integris bibliotekfrekventon eĉ en sian pedagogian koncepton de posttagmezaĵoj. Alia grava motoro por la aktiva legovivo ĉe la lernejo estas krome la laborrondo Leseclub invitanta ĉiujn lernejanojn. Ĝeneralaj agadoj jenas: Lernejinternaj laŭlegaj konkursetoj; legadinstigaj agoj okaze de la Monda Tago de la Libro; verkistaj voĉlegadoj rekte ĉe la lernejo. La gimnazio kunlaboras ankaŭ kun eksteraj partneroj, kiel la lokaj publikaj kaj sciencaj bibliotekoj same kiel kun la loka librokomerco. Ke la biblioteko estas populara kunvenejo, tio ŝuldiĝas ne laste al la aloga aranĝo de la ĉambroj, kiuj etendiĝas sur du niveloj. La laboro estas subtenata kaj organazata de entuziasma biblioteka teamo, kiu kune realigas la multajn agadojn dum la lerneja jaro. De tiu ampleksa engaĝiĝo profitas fine ĉiuj: la lernantaro same kiel la instruistaro kaj la gepatroj. Lernintoj (elekto) Renate Schmidt (* 1943), politikistino Julian Fischer, matematikisto Lernejestroj Literaturo Gymnasium Alexandrinum Coburg. 150 Jahre 1852–2002, Festschrift Helmut Wolter: Das Hausbuch der Stadt Coburg. Volumo 1, Verlag Frankenschwelle KG, Hildburghausen 2001, ISBN 3-86180-130-2, p. 106 ss. Eksteraj ligiloj lerneja hejmpaĝo Notoj